CELEX: 
Language: el
Date: 2017-05-18 00:00:00
Title: ΟΔΗΓΙΑ (EE) …/… ΤΗΣ ΕΠΙΤΡΟΠΗΣ για την τροποποίηση της οδηγίας 2008/56/ΕΚ του Ευρωπαϊκού Κοινοβουλίου και του Συμβουλίου όσον αφορά τους ενδεικτικούς καταλόγους στοιχείων που πρέπει να λαμβάνονται υπόψη για την εκπόνηση των θαλάσσιων στρατηγικών

ΟΔΗΓΙΑ (EE) …/… ΤΗΣ ΕΠΙΤΡΟΠΗΣ
            
            
               της 17.5.2017
            
            
               για την τροποποίηση της οδηγίας 2008/56/ΕΚ του Ευρωπαϊκού Κοινοβουλίου και του Συμβουλίου όσον αφορά τους ενδεικτικούς καταλόγους στοιχείων που πρέπει να λαμβάνονται υπόψη για την εκπόνηση των θαλάσσιων στρατηγικών
            
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚH ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη την οδηγία 2008/56/ΕΚ του Ευρωπαϊκού Κοινοβουλίου και του Συμβουλίου, της 17ης Ιουνίου 2008, περί πλαισίου κοινοτικής δράσης στο πεδίο της πολιτικής για το θαλάσσιο περιβάλλον (οδηγία-πλαίσιο για τη θαλάσσια στρατηγική)
                  1
               , και ιδίως το άρθρο 24 παράγραφος 1,
            
            
               Εκτιμώντας τα ακόλουθα:
            
            
               (1)Το παράρτημα III της οδηγίας 2008/56/ΕΚ καθορίζει ενδεικτικούς καταλόγους χαρακτηριστικών, πιέσεων και επιπτώσεων που αναφέρονται στο άρθρο 8 παράγραφος 1, στο άρθρο 9 παράγραφος 1, στο άρθρο 9 παράγραφος 3, στο άρθρο 10 παράγραφος 1, στο άρθρο 11 παράγραφος 1 και στο άρθρο 24 της εν λόγω οδηγίας.
            
            
               (2)Το 2012 τα κράτη μέλη, βάσει της αρχικής αξιολόγησης των θαλάσσιων υδάτων τους που πραγματοποιήθηκε σύμφωνα με το άρθρο 8 παράγραφος 1 της οδηγίας 2008/56/ΕΚ και στο πλαίσιο του πρώτου κύκλου εφαρμογής των θαλάσσιων στρατηγικών τους, κοινοποίησαν στην Επιτροπή μια δέσμη χαρακτηριστικών της καλής περιβαλλοντικής κατάστασης και των περιβαλλοντικών στόχων τους, σύμφωνα, αντιστοίχως, με το άρθρο 9 παράγραφος 2 και το άρθρο 10 παράγραφος 2 της οδηγίας 2008/56/ΕΚ. Η εκ μέρους της Επιτροπής αξιολόγηση
                  2
                των εκθέσεων των κρατών μελών, η οποία πραγματοποιήθηκε σύμφωνα με το άρθρο 12 της εν λόγω οδηγίας, επισήμανε ότι απαιτούνταν επειγόντως περισσότερες προσπάθειες ούτως ώστε τα κράτη μέλη και η Ένωση να επιτύχουν καλή περιβαλλοντική κατάσταση έως το 2020.
            
            
               (3)Για να εξασφαλιστεί ότι ο δεύτερος κύκλος εφαρμογής των θαλάσσιων στρατηγικών των κρατών μελών θα συμβάλει περαιτέρω στην επίτευξη των στόχων της οδηγίας 2008/56/ΕΚ και θα οδηγήσει σε πιο συνεπείς προσδιορισμούς της καλής περιβαλλοντικής κατάστασης, η Επιτροπή συνέστησε στην έκθεσή της σχετικά με την πρώτη φάση εφαρμογής τη συνεργασία, σε ενωσιακό επίπεδο, των υπηρεσιών της Επιτροπής και των κρατών μελών για την αναθεώρηση, την ενίσχυση και τη βελτίωση της απόφασης 2010/477/ΕΕ της Επιτροπής
                  3
                έως το 2015, με στόχο την επίτευξη μιας δέσμης σαφέστερων, απλούστερων, συνοπτικότερων, συνεκτικότερων και πιο συγκρίσιμων κριτηρίων και μεθοδολογικών προτύπων για την καλή περιβαλλοντική κατάσταση και, παράλληλα, για την επανεξέταση του παραρτήματος ΙΙΙ της οδηγίας-πλαισίου για τη θαλάσσια στρατηγική, και, εφόσον είναι αναγκαίο, την αναθεώρησή της, και την κατάρτιση ειδικών κατευθυντήριων γραμμών, ούτως ώστε να εξασφαλιστεί μια πιο συνεπής και συνεκτική προσέγγιση για τις αξιολογήσεις στον επόμενο κύκλο εφαρμογής.
            
            
               (4)Η επανεξέταση του παραρτήματος III της οδηγίας 2008/56/ΕΚ είναι αναγκαία ως συμπλήρωμα της επανεξέτασης της απόφασης 2010/477/ΕΕ. Επιπλέον, η σχέση μεταξύ του παραρτήματος ΙΙΙ της οδηγίας 2008/56/ΕΚ και των χαρακτηριστικών ποιοτικής περιγραφής για τον προσδιορισμό της καλής περιβαλλοντικής κατάστασης που αναφέρονται στο παράρτημα Ι της εν λόγω οδηγίας είναι μόνο έμμεση στην εν λόγω οδηγία και, ως εκ τούτου, δεν είναι αρκετά σαφής. Η Επιτροπή, σε έγγραφο εργασίας των υπηρεσιών της Επιτροπής του 2011
                  4
               , ερμήνευσε τις σχέσεις μεταξύ των χαρακτηριστικών ποιοτικής περιγραφής που αναφέρονται στο παράρτημα I της οδηγίας 2008/56/ΕΚ, των στοιχείων που ορίζονται στο παράρτημα III της εν λόγω οδηγίας, καθώς και των κριτηρίων και των δεικτών που καθορίζονται στην απόφαση 2010/477/ΕΕ, αλλά μπόρεσε να παράσχει μερική μόνο απάντηση, λόγω του εγγενούς τους περιεχομένου. Η αναθεώρηση του παραρτήματος III της οδηγίας 2008/56/ΕΚ είναι αναγκαία για να αποσαφηνιστούν περαιτέρω οι σχέσεις αυτές και να διευκολυνθεί η εφαρμογή, μέσω της καλύτερης σύνδεσης των στοιχείων των οικοσυστημάτων, και των ανθρωπογενών πιέσεων και επιπτώσεων στο θαλάσσιο περιβάλλον με τα χαρακτηριστικά του παραρτήματος I της οδηγίας 2008/56/ΕΚ και τα αποτελέσματα της επανεξέτασης της απόφασης 2010/477/ΕΕ.
            
            
               (5)Το παράρτημα III της οδηγίας 2008/56/ΕΚ θα πρέπει να παρέχει στοιχεία για την αξιολόγηση (άρθρο 8 παράγραφος 1 της εν λόγω οδηγίας) σε σχέση με την καλή περιβαλλοντική κατάσταση (άρθρο 9 παράγραφος 1 της εν λόγω οδηγίας), στοιχεία για την παρακολούθηση (άρθρο 11 παράγραφος 1 της εν λόγω οδηγίας), τα οποία συμπληρώνουν την αξιολόγηση (π.χ. θερμοκρασία και αλατότητα), και στοιχεία προς εξέταση κατά τον καθορισμό των στόχων (άρθρο 10 παράγραφος 1 της οδηγίας). Η σημασία των εν λόγω στοιχείων θα ποικίλλει ανάλογα με την περιφέρεια και το κράτος μέλος λόγω των διαφορετικών περιφερειακών χαρακτηριστικών. Αυτό σημαίνει ότι τα στοιχεία πρέπει να εξεταστούν μόνον εφόσον θεωρούνται τα «βασικά γνωρίσματα και χαρακτηριστικά» ή οι «κυριότερες πιέσεις και επιπτώσεις», όπως αναφέρεται στο άρθρο 8 παράγραφος 1 στοιχεία α) και β) αντιστοίχως της οδηγίας 2008/56/ΕΚ, και εφόσον προκύπτουν στα ύδατα του εκάστοτε κράτους μέλους.
            
            
               (6)Είναι σημαντικό να διασφαλιστεί ότι τα στοιχεία που ορίζονται στο παράρτημα III της οδηγίας 2008/56/ΕΚ συνδέονται σαφώς με τα χαρακτηριστικά ποιοτικής περιγραφής του παραρτήματος I της εν λόγω οδηγίας και με τα κριτήρια και τα μεθοδολογικά πρότυπα για την καλή περιβαλλοντική κατάσταση των θαλάσσιων υδάτων που καθορίζονται από την Επιτροπή βάσει του άρθρου 9 παράγραφος 3 της οδηγίας 2008/56/ΕΚ, καθώς και με την εφαρμογή τους σε σχέση με τα άρθρα 8, 9, 10 και 11 της οδηγίας 2008/56/ΕΚ. Στο πλαίσιο αυτό, τα εν λόγω στοιχεία πρέπει να είναι γενικά και να εφαρμόζονται γενικά σε ολόκληρη την Ένωση, λαμβανομένου υπόψη ότι ειδικότερα στοιχεία μπορούν να καθοριστούν από την Επιτροπή με βάση το άρθρο 9 παράγραφος 3 της οδηγίας 2008/56/ΕΚ ή στο πλαίσιο του καθορισμού των δεσμών χαρακτηριστικών της καλής περιβαλλοντικής κατάστασης σύμφωνα με το άρθρο 9 παράγραφος 1 της εν λόγω οδηγίας.
            
            
               (7)Οι πίνακες 1 και 2 του παραρτήματος III της οδηγίας 2008/56/ΕΚ θα πρέπει να αποσαφηνιστούν ώστε να σχετίζονται με σαφέστερο τρόπο με τα στοιχεία για την κατάσταση (πίνακας 1) και τα στοιχεία για τις πιέσεις και τις επιπτώσεις τους (πίνακας 2), και ώστε τα στοιχεία που απαριθμούνται σε αυτούς να συνδέονται άμεσα με τα χαρακτηριστικά ποιοτικής περιγραφής που ορίζονται στο παράρτημα I της εν λόγω οδηγίας και, μέσω αυτού, με τα κριτήρια που καθορίζονται από την Επιτροπή βάσει του άρθρου 9 παράγραφος 3 της οδηγίας 2008/56/ΕΚ.
            
            
               (8)Για την καθοδήγηση των αξιολογήσεων σχετικά με τις χρήσεις των θαλάσσιων υδάτων βάσει του άρθρου 8 παράγραφος 1 στοιχείο γ) της οδηγίας 2008/56/ΕΚ, καθώς και σχετικά με τις ανθρώπινες δραστηριότητες βάσει του άρθρου 8 παράγραφος 1 στοιχείο β) και της σχετικής παρακολούθησης που προβλέπεται στο άρθρο 11 της εν λόγω οδηγίας, ο πίνακας 2 θα πρέπει να επεκταθεί ώστε να περιλαμβάνει ενδεικτικό κατάλογο χρήσεων και ανθρώπινων δραστηριοτήτων προκειμένου να διασφαλίζεται η συνέπεια της αξιολόγησής τους ανά τις θαλάσσιες περιοχές και υποπεριοχές.
            
            
               (9)Κατά συνέπεια, θα πρέπει να τροποποιηθεί το παράρτημα ΙΙΙ της οδηγίας 2008/56/ΕΚ.
            
            
               (10)Τα μέτρα που προβλέπονται στην παρούσα οδηγία είναι σύμφωνα με τη γνώμη της κανονιστικής επιτροπής που συστάθηκε δυνάμει του άρθρου 25 παράγραφος 1 της οδηγίας 2008/56/ΕΚ, 
            
            
               ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
            
         
         
            
               Άρθρο 1
            
            
               Το παράρτημα III της οδηγίας 2008/56/ΕΚ αντικαθίσταται από το κείμενο του παραρτήματος της παρούσας οδηγίας.
            
            
               Άρθρο 2
            
            
               1.Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο έως [OJ: please insert the date: 18 months after the entry into force of this Directive]. Ανακοινώνουν αμέσως στην Επιτροπή το κείμενο των εν λόγω διατάξεων.
            
            
               Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
            
            
               2.Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εθνικού δικαίου τις οποίες θεσπίζουν στον τομέα που διέπεται από την παρούσα οδηγία.
            
            
               3.Η υποχρέωση μεταφοράς της παρούσας οδηγίας δεν ισχύει για τα κράτη μέλη που δεν διαθέτουν θαλάσσια ύδατα.
            
            
               Άρθρο 3
            
            
               Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
            
            
               Άρθρο 4
            
            
               Η παρούσα οδηγία απευθύνεται στα κράτη μέλη.
            
            
               Βρυξέλλες, 17.5.2017
            
            
               
                     Για την Επιτροπή
               
               
                     Πρόεδρος
                     Jean-Claude JUNCKER
               
            
         
         
            
                  
                     (1)
                  ΕΕ L 164 της 25.6.2008, σ. 19.
               
               
                  
                     (2)
                  Έκθεση της Επιτροπής προς το Συμβούλιο και το Ευρωπαϊκό Κοινοβούλιο - Η πρώτη φάση εφαρμογής της οδηγίας-πλαισίου για τη θαλάσσια στρατηγική (2008/56/ΕΚ) - Αξιολόγηση και κατευθύνσεις της Ευρωπαϊκής Επιτροπής (COM(2014)097 final, 20.2.2014).
               
               
                  
                     (3)
                  Απόφαση 2010/477/ΕΕ της Επιτροπής, της 1ης Σεπτεμβρίου 2010, σχετικά με τα κριτήρια και τα μεθοδολογικά πρότυπα για την καλή περιβαλλοντική κατάσταση των θαλάσσιων υδάτων (ΕΕ L 232 της 2.9.2010, σ. 14).
               
               
                  
                     (4)
                  
                  Έγγραφο εργασίας των υπηρεσιών της Επιτροπής SEC(2011)1255
                  .
               
            
      
    ---documentbreak--- 
      
         
         
            
               ΠΑΡΑΡΤΗΜΑ
            
            
               της
            
            
               Οδηγίας της Επιτροπής
            
            
               για την τροποποίηση της οδηγίας 2008/56/ΕΚ του Ευρωπαϊκού Κοινοβουλίου και του Συμβουλίου όσον αφορά τους ενδεικτικούς καταλόγους στοιχείων που πρέπει να λαμβάνονται υπόψη για την εκπόνηση των θαλάσσιων στρατηγικών
            
            
               ΠΑΡΑΡΤΗΜΑ ΙΙΙ
            
            
               Ενδεικτικοί κατάλογοι στοιχείων των οικοσυστημάτων, των ανθρωπογενών πιέσεων και των ανθρώπινων δραστηριοτήτων που σχετίζονται με τα θαλάσσια ύδατα
            
            
               (Άρθρο 8 παράγραφος 1, άρθρο 9 παράγραφοι 1 και 3, άρθρο 10 παράγραφος 1, άρθρο 11 παράγραφος 1 και άρθρο 24)
            
            
            
               Πίνακας 1 — Δομή, λειτουργίες και διεργασίες των θαλάσσιων οικοσυστημάτων
            
            
               με ιδιαίτερη σημασία για το άρθρο 8 παράγραφος 1 στοιχείο α), και τα άρθρα 9 και 11
            
            
                     
                        Θεματικό πεδίο
                     
                  
                  
                     
                        Στοιχεία των οικοσυστημάτων
                     
                  
                  
                     
                        Πιθανές παράμετροι και ενδεχόμενα χαρακτηριστικά (σημείωση 1)
                     
                  
                  
                     
                        Σχετικά χαρακτηριστικά ποιοτικής περιγραφής που ορίζονται στο παράρτημα I (σημειώσεις 2 και 3)
                     
                  
               
                     
                        Είδος
                     
                  
                  
                     
                        Ομάδες ειδών (σημείωση 4) θαλάσσιων πτηνών, θηλαστικών, ερπετών, ιχθύων και κεφαλοπόδων της θαλάσσιας περιοχής ή υποπεριοχής
                     
                  
                  
                     
                        Χωρική και χρονική διακύμανση ανά είδος ή πληθυσμό:
                     
                     
                        – κατανομή, αφθονία και/ή βιομάζα
                     
                     
                        – μέγεθος, ηλικία και φύλο
                     
                     
                        – ποσοστά γονιμότητας, επιβίωσης και θνησιμότητας/τραυματισμών
                     
                     
                        – συμπεριφορά, συμπεριλαμβανομένης της κίνησης και της μετανάστευσης
                     
                     
                        – ενδιαίτημα για το είδος (έκταση, καταλληλότητα)
                     
                     
                        Σύνθεση των ειδών της ομάδας
                     
                  
                  
                     
                        1. και 3.
                     
                  
               
                     
                        Ενδιαιτήματα
                     
                  
                  
                     
                        Γενικοί τύποι ενδιαιτημάτων της στήλης ύδατος (πελαγικοί) και του βυθού της θάλασσας (βενθικοί) (σημείωση 5), ή άλλοι τύποι ενδιαιτημάτων, συμπεριλαμβανομένων των αντίστοιχων βιολογικών κοινοτήτων σε ολόκληρη τη θαλάσσια περιοχή ή υποπεριοχή
                     
                  
                  
                     
                        Ανά τύπο ενδιαιτήματος:
                     
                     
                        – κατανομή και έκταση ενδιαιτήματος (και όγκος, κατά περίπτωση)
                     
                     
                        – σύνθεση των ειδών, αφθονία και/ή βιομάζα (χωρική και χρονική διακύμανση)
                     
                     
                        – μέγεθος και ηλικιακή δομή των ειδών (κατά περίπτωση)
                     
                     
                        – φυσικά, υδρολογικά και χημικά χαρακτηριστικά
                     
                     
                        Επιπλέον για πελαγικά ενδιαιτήματα:
                     
                     
                        – συγκέντρωση χλωροφύλλης α
                     
                     
                        — συχνότητες και χωρική έκταση της άνθισης του πλαγκτού
                     
                  
                  
                     
                        1. και 6.
                     
                  
               
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Οικοσυστήματα, συμπεριλαμβανομένων των τροφικών ιστών
                     
                  
                  
                     
                        Δομή, λειτουργίες και διεργασίες των οικοσυστημάτων, συμπεριλαμβανομένων των εξής στοιχείων:
                     
                     
                     
                        – φυσικά και υδρολογικά χαρακτηριστικά
                     
                     
                     
                     
                        – χημικά χαρακτηριστικά
                     
                     
                     
                        – βιολογικά χαρακτηριστικά
                     
                     
                     
                     
                        – λειτουργίες και διεργασίες
                     
                  
                  
                     
                        Χωρική και χρονική διακύμανση ως προς τα εξής στοιχεία:
                     
                     
                        – θερμοκρασία και πάγο
                     
                     
                        – υδρολογία (χαρακτηριστικά των κυμάτων και των ρευμάτων· άνοδος υδάτων, μείξη, χρόνος διαδικασίας, είσοδος γλυκών υδάτων· στάθμη της θάλασσας)
                     
                     
                        – βαθυμετρία
                     
                     
                        – θολότητα (φορτία ιλύος/ιζημάτων), διαφάνεια, ήχος
                     
                     
                        – υπόστρωμα και μορφολογία του θαλάσσιου βυθού
                     
                     
                     
                        – αλατότητα, θρεπτικές ουσίες (N, P), οργανικός άνθρακας, διαλελυμένα αέρια (pCO2, O2) και pH
                     
                     
                     
                        – σύνδεσμοι μεταξύ των ενδιαιτημάτων και των ειδών θαλάσσιων πτηνών, θηλαστικών, ερπετών, ιχθύων και κεφαλοπόδων
                     
                     
                        – δομή της πελαγικής-βενθικής κοινότητας
                     
                     
                     
                        – παραγωγικότητα
                     
                  
                  
                     
                        1. και 4.
                     
                  
               
               Σημειώσεις σε σχέση με τον πίνακα 1
            
            
               Σημείωση 1: 
                     Παρέχεται ενδεικτικός κατάλογος των σχετικών παραμέτρων και χαρακτηριστικών των ειδών, των ενδιαιτημάτων και των οικοσυστημάτων, λαμβάνοντας υπόψη τις παραμέτρους που επηρεάζονται από τις πιέσεις του πίνακα 2 του παρόντος παραρτήματος και έχουν σημασία για τα κριτήρια που καθορίζονται σύμφωνα με το άρθρο 9 παράγραφος 3. Οι ειδικές παράμετροι και τα ειδικά χαρακτηριστικά που πρέπει να χρησιμοποιηθούν για την παρακολούθηση και την αξιολόγηση θα πρέπει να καθορίζονται σύμφωνα με τις απαιτήσεις της παρούσας οδηγίας, συμπεριλαμβανομένων εκείνων που ορίζονται στα άρθρα 8 έως 11.
            
            
               Σημείωση 2: 
                     Οι αριθμοί στη στήλη αυτή αναφέρονται στα αντίστοιχα αριθμημένα στοιχεία στο παράρτημα I.
            
            
               Σημείωση 3: 
                     Στον πίνακα 1 περιλαμβάνονται μόνο τα χαρακτηριστικά ποιοτικής περιγραφής 1, 3, 4 και 6 τα οποία αφορούν την κατάσταση και για τα οποία τα κριτήρια έχουν καθοριστεί σύμφωνα με το άρθρο 9 παράγραφος 3. Τα υπόλοιπα χαρακτηριστικά ποιοτικής περιγραφής στο παράρτημα Ι, τα οποία αφορούν τις ασκούμενες πιέσεις, ενδέχεται να έχουν σημασία για το εκάστοτε θέμα.
            
            
               Σημείωση 4: 
                     Οι εν λόγω ομάδες ειδών προσδιορίζονται περαιτέρω στο μέρος II του παραρτήματος της απόφασης της Επιτροπής για τη θέσπιση κριτηρίων και μεθοδολογικών προτύπων για την καλή περιβαλλοντική κατάσταση των θαλάσσιων υδάτων καθώς και προδιαγραφών και τυποποιημένων μεθόδων για την παρακολούθηση και την αξιολόγηση, και για την κατάργηση της απόφασης 2010/477/ΕΕ
                  1*.
            
            
               Σημείωση 5: 
                     Οι εν λόγω γενικοί τύποι ενδιαιτημάτων προσδιορίζονται περαιτέρω στο μέρος II του παραρτήματος της απόφασης της Επιτροπής για τη θέσπιση κριτηρίων και μεθοδολογικών προτύπων για την καλή περιβαλλοντική κατάσταση των θαλάσσιων υδάτων καθώς και προδιαγραφών και τυποποιημένων μεθόδων για την παρακολούθηση και την αξιολόγηση, και για την κατάργηση της απόφασης 2010/477/ΕΕ.
            
            
               
            
               Πίνακας 2 — Ανθρωπογενείς πιέσεις, χρήσεις και ανθρώπινες δραστηριότητες στο θαλάσσιο περιβάλλον ή με επιρροή επί αυτού
            
         
         
            
                     
                        2α Ανθρωπογενείς πιέσεις στο θαλάσσιο περιβάλλον
                     
                     
                        με ιδιαίτερη σημασία για το άρθρο 8 παράγραφος 1 στοιχεία α) και β), και τα άρθρα 9, 10 και 11
                     
                  
               
                     
                        Θεματικό πεδίο
                     
                  
                  
                     
                        Πίεση (Σημείωση 1)
                     
                  
                  
                     
                        Ενδεχόμενες παράμετροι
                     
                  
                  
                     
                        Σχετικά χαρακτηριστικά ποιοτικής περιγραφής που ορίζονται στο παράρτημα I (σημειώσεις 2 και 3)
                     
                  
               
                     
                        Βιολογία
                     
                  
                  
                     
                        Εισαγωγή και εξάπλωση μη ενδημικών ειδών
                     
                  
                  
                     
                        Ένταση της πίεσης, και η χωρική και χρονική διακύμανση της στο θαλάσσιο περιβάλλον, και, κατά περίπτωση, στην πηγή
                     
                     
                     
                        Για την αξιολόγηση των περιβαλλοντικών επιπτώσεων της πίεσης, επιλέξτε τα σχετικά στοιχεία και τις σχετικές παραμέτρους που αφορούν τα οικοσυστήματα στον πίνακα 1
                     
                  
                  
                     
                        2.
                     
                  
               
                     
                  
                  
                     
                        Εισαγωγή παθογόνων μικροβιακών οργανισμών
                     
                  
                  
                     
                  
                  
                     
                  
               
                     
                  
                  
                     
                        Εισαγωγή γενετικώς τροποποιημένων ειδών και μετατόπιση αυτοχθόνων ειδών
                     
                  
                  
                     
                  
                  
                     
                  
               
                     
                  
                  
                     
                        Απώλεια ή μεταβολή των φυσικών βιολογικών κοινοτήτων λόγω της καλλιέργειας ζωικών ή φυτικών ειδών
                     
                  
                  
                     
                  
                  
                     
                  
               
                     
                  
                  
                     
                        Ενόχληση των ειδών (π.χ. της περιοχής αναπαραγωγής, ανάπαυσης και αναζήτησης τροφής) λόγω ανθρώπινης παρουσίας
                     
                  
                  
                     
                  
                  
                     
                  
               
                     
                  
                  
                     
                        Απομάκρυνση ή θνησιμότητα/τραυματισμός άγριων ειδών (μέσω εμπορικής και ψυχαγωγικής αλιείας και άλλων δραστηριοτήτων)
                     
                  
                  
                     
                  
                  
                     
                        3.
                     
                  
               
                     
                        Σε υλικό επίπεδο
                     
                  
                  
                     
                        Φυσικές οχλήσεις του θαλάσσιου βυθού (προσωρινές ή αναστρέψιμες)
                     
                  
                  
                     
                  
                  
                     
                        6. και 7.
                     
                  
               
                     
                  
                  
                     
                        Φυσικές απώλειες (λόγω της μόνιμης αλλαγής του υποστρώματος ή της μορφολογίας του θαλάσσιου βυθού, και της εξόρυξης του υποστρώματος του θαλάσσιου βυθού)
                     
                  
                  
                     
                  
                  
                     
                  
               
                     
                  
                  
                     
                        Μεταβολές στις υδρολογικές συνθήκες
                     
                  
                  
                     
                  
                  
                     
                  
               
                     
                        Ουσίες, απορρίμματα και ενέργεια
                     
                  
                  
                     
                        Εισροή θρεπτικών ουσιών — διάχυτες πηγές, σημειακές πηγές, ατμοσφαιρικές εναποθέσεις
                     
                  
                  
                     
                  
                  
                     
                        5.
                     
                  
               
                     
                  
                  
                     
                        Εισροή οργανικής ύλης — διάχυτες πηγές και σημειακές πηγές
                     
                  
                  
                     
                  
                  
                     
                  
               
                     
                  
                  
                     
                        Εισροή άλλων ουσιών (π.χ. συνθετικές και μη συνθετικές ουσίες, ραδιονουκλεΐδια) — διάχυτες πηγές, σημειακές πηγές, ατμοσφαιρική εναπόθεση, περιστατικά οξείας μορφής
                     
                  
                  
                     
                  
                  
                     
                        8. και 9.
                     
                  
               
                     
                  
                  
                     
                        Εισροή απορριμμάτων (στερεά απόβλητα, συμπεριλαμβανομένων των απορριμμάτων πολύ μικρού μεγέθους)
                     
                  
                  
                     
                  
                  
                     
                        10.
                     
                  
               
                     
                  
                  
                     
                        Εισροή ανθρωπογενών ήχων (παλμικοί, συνεχείς) 
                     
                  
                  
                     
                  
                  
                     
                        11.
                     
                  
               
                     
                  
                  
                     
                        Εισροή άλλων μορφών ενέργειας (συμπεριλαμβανομένων των ηλεκτρομαγνητικών πεδίων, του φωτός και της θερμότητας)
                     
                  
                  
                     
                  
                  
                     
                  
               
                     
                  
                  
                     
                        Εισροή υδάτων — σημειακές πηγές (π.χ. άρμη)
                     
                  
                  
                     
                  
                  
                     
                  
               
               
            
            
                     
                        2β Χρήσεις και ανθρώπινες δραστηριότητες στο θαλάσσιο περιβάλλον ή με επιρροή επί αυτού
                     
                     
                        με ιδιαίτερη σημασία για το άρθρο 8 παράγραφος 1 στοιχεία β) και γ) [μόνο οι δραστηριότητες που σημειώνονται με * έχουν σημασία για το άρθρο 8 παράγραφος 1 στοιχείο γ)], και τα άρθρα 10 και 13
                     
                  
               
                     
                        Θεματικό πεδίο
                     
                  
                  
                     
                        Δραστηριότητα
                     
                  
               
                     
                        Υλική αναδιάρθρωση των ποταμών, των ακτογραμμών ή του θαλάσσιου βυθού (διαχείριση των υδάτων)
                     
                  
                  
                     
                        Διεκδίκηση γης
                     
                  
               
                     
                  
                  
                     
                        Διευθέτηση και άλλες τροποποιήσεις των υδατορευμάτων
                     
                  
               
                     
                  
                  
                     
                        Προστασία των ακτών και αντιπλημμυρικά έργα*
                     
                  
               
                     
                  
                  
                     
                        Υπεράκτιες δομές (εκτός εκείνων που προορίζονται για πετρέλαιο/φυσικό αέριο/ανανεώσιμες πηγές ενέργειας)*
                     
                  
               
                     
                  
                  
                     
                        Αναδιάρθρωση της μορφολογίας του θαλάσσιου βυθού, συμπεριλαμβανομένης της βυθοκόρησης και της απόρριψης αποβλήτων*
                     
                  
               
                     
                        Εξαγωγή άψυχων πόρων
                     
                  
                  
                     
                        Εξόρυξη ορυκτών υλών (πέτρα, μεταλλεύματα, χαλίκι, άμμος, κελύφη)*
                     
                  
               
                     
                  
                  
                     
                        Άντληση πετρελαίου και φυσικού αερίου, συμπεριλαμβανομένης της υποδομής*
                     
                  
               
                     
                  
                  
                     
                        Εξόρυξη αλατιού*
                     
                  
               
                     
                  
                  
                     
                        Άντληση ύδατος*
                     
                  
               
                     
                        Παραγωγή ενέργειας
                     
                  
                  
                     
                        Παραγωγή ανανεώσιμης ενέργειας (αιολική, κυματική και παλιρροϊκή ισχύς), συμπεριλαμβανομένων των υποδομών*
                     
                  
               
                     
                  
                  
                     
                        Παραγωγή ενέργειας από μη ανανεώσιμες πηγές
                     
                  
               
                     
                  
                  
                     
                        Μεταφορά ηλεκτρικού ρεύματος και μετάδοση τηλεπικοινωνιών (καλώδια)*
                     
                  
               
                     
                        Εξαγωγή έμψυχων πόρων
                     
                  
                  
                     
                        Αλίευση και συλλογή οστρακοειδών (επαγγελματική, ερασιτεχνική)*
                     
                  
               
                     
                  
                  
                     
                        Επεξεργασία ιχθύων και οστρακοειδών*
                     
                  
               
                     
                  
                  
                     
                        Συγκομιδή θαλάσσιων φυτών*
                     
                  
               
                     
                  
                  
                     
                        Θήρευση και συλλογή για άλλους σκοπούς*
                     
                  
               
                     
                        Καλλιέργεια έμψυχων πόρων
                     
                  
                  
                     
                        Υδατοκαλλιέργεια — θαλάσσια, συμπεριλαμβανομένων των υποδομών*
                     
                  
               
                     
                  
                  
                     
                        Υδατοκαλλιέργεια — γλυκά ύδατα
                     
                  
               
                     
                  
                  
                     
                        Γεωργία
                     
                  
               
                     
                  
                  
                     
                        Δασοκομία
                     
                  
               
                     
                        Μεταφορές
                     
                  
                  
                     
                        Υποδομές μεταφορών*
                     
                  
               
                     
                  
                  
                     
                        Μεταφορές — θαλάσσιες*
                     
                  
               
                     
                  
                  
                     
                        Μεταφορές — εναέριες
                     
                  
               
                     
                  
                  
                     
                        Μεταφορές — χερσαίες
                     
                  
               
                     
                        Αστικές και βιομηχανικές χρήσεις
                     
                  
                  
                     
                        Αστικές χρήσεις
                     
                  
               
                     
                  
                  
                     
                        Βιομηχανικές χρήσεις
                     
                  
               
                     
                  
                  
                     
                        Επεξεργασία και διάθεση αποβλήτων*
                     
                  
               
                     
                        Τουρισμός και αναψυχή
                     
                  
                  
                     
                        Υποδομές τουρισμού και αναψυχής*
                     
                  
               
                     
                  
                  
                     
                        Δραστηριότητες τουρισμού και αναψυχής*
                     
                  
               
                     
                        Ασφάλεια/άμυνα
                     
                  
                  
                     
                        Στρατιωτικές δραστηριότητες (με την επιφύλαξη του άρθρου 2 παράγραφος 2)
                     
                  
               
                     
                        Εκπαίδευση και έρευνα
                     
                  
                  
                     
                        Έρευνα, μελέτη και εκπαιδευτικές δραστηριότητες*
                     
                  
               
               Σημειώσεις σε σχέση με τον πίνακα 2
            
            
               Σημείωση 1: 
                     Στις αξιολογήσεις των πιέσεων θα πρέπει να εξετάζονται τα επίπεδά τους στο θαλάσσιο περιβάλλον και, κατά περίπτωση, τα ποσοστά εισροών (από χερσαίες ή ατμοσφαιρικές πηγές) προς το θαλάσσιο περιβάλλον.
            
            
               Σημείωση 2: 
                     Οι αριθμοί στη στήλη αυτή αναφέρονται στα αντίστοιχα αριθμημένα στοιχεία στο παράρτημα I.
            
            
               Σημείωση 3: 
                     Στον πίνακα 2α περιλαμβάνονται μόνον τα χαρακτηριστικά ποιοτικής περιγραφής 2, 3, 5, 6, 7, 8, 9, 10 και 11 τα οποία αφορούν τις πιέσεις και για τα οποία τα κριτήρια έχουν καθοριστεί σύμφωνα με το άρθρο 9 παράγραφος 3. Τα υπόλοιπα χαρακτηριστικά ποιοτικής περιγραφής στο παράρτημα Ι, τα οποία αφορούν την κατάσταση, ενδέχεται να έχουν σημασία για το εκάστοτε θέμα.
            
            
         
         
            
                  
                     (1)
                  * OJ: Να προστεθεί ο τίτλος, η ημερομηνία και τα στοιχεία ΕΕ της «Απόφασης της Επιτροπής για τη θέσπιση κριτηρίων και μεθοδολογικών προτύπων για την καλή περιβαλλοντική κατάσταση των θαλάσσιων υδάτων καθώς και προδιαγραφών και τυποποιημένων μεθόδων για την παρακολούθηση και την αξιολόγηση, και για την κατάργηση της απόφασης 2010/477/ΕΕ», η οποία θα δημοσιευτεί την ίδια μέρα.